als_Latn dik_Latn sag_Latn
Kthimi nga dasma në orët e para të mëngjesit të së dielës ka shënuar një tjetër aksident me makinë. Ngjarja këtë herë ka ndodhur në autostradën Levan-Vlorë në afërsi të fshatit Panaja. Shpejtësia e lartë me të cilin udhëtonin tre vajza, ka bërë që automjeti të përplaset me bordurën anësore të rrugës, duke i shkaktuar vdekjen e menjëhershme drejtueses Alma Mjaltaj. Ajo udhëtonte sëbashku me kushërirat e saj, motrat Egla dhe Arta Lamaj, të cilat janë plagosur dhe aktualisht gjenden nën kujdesin e mjekëve në spitalin e Vlorës. Hetimet e para të policisë nga vendi i ngjarjes tregojnë se shkak i këtij aksidenti ka qenë shpejtësia tej normave të lejuara. Ky është aksidenti i dyte tragjik ne vetëm pak dite, pas atij te tre te rinjve nga Lushnja qe humben jeten teksa ktheheshin nga nje dasem.
als_Latn